description: "Любезната кофа" е контейнер за разделно събиране на отпадъци, който благодари, когато хвърлиш своя отпадък. Тя е един от реализираните проекти в конкурс "Направи си сам: живот без боклук" на екологично сдружение "За Земята". През октомври участниците от София, Варна, Сливен, Казанлък и Асеновград са осъществили на практика идеите си за намаляване на отпадъци.

title: Любезна кофа, 50 спасени книги и още идеи за живот без боклук

maintext:
["За Земята"]
"Нулеви отпадъци" е стратегия за намаляване на отпадъците чрез разделно събиране при източника, повторна употреба, поправяне, рециклиране и компостиране, промяна в дизайна на опаковките. Стратегията отхвърля напълно изгарянето на отпадъци и заравянето им в сметища. "За Земята" е част от мрежата Zero Waste Europe.
["За Земята"]
["За Земята"]
Компостерът е приспособление за компостиране – аеробно (при наличие на кислород), биологично разграждане на биоотпадъци, събрани разделно при източника, при което се получава компост – богат на хумус почвоподобрител. Компостерите могат да са съвсем прости съдове за събиране и контролирано гиене на биоотпадъци или по-сложни механични или автоматизирани системи.
"Любезната кофа" е контейнер за разделно събиране на отпадъци, който благодари, когато хвърлиш своя отпадък. Засега има само една такава кофа и тя се намира в пространството за млади артисти "Culture Lab". Авторите й са момичетата от ателие "Трион" , а оригиналната им кофа е един от реализираните проекти в конкурс "Направи си сам: живот без боклук" на екологично сдружение "За Земята".През октомври участниците от София, Варна, Сливен, Казанлък и Асеновград са осъществили на практика идеите си за намаляване на отпадъци."Всички доказаха, че с малко средства (по 200 лв. на проект) и за няколко седмици можеш да направиш положителна промяна в ежедневието на града си и да намериш съмишленици", казват организаторите на конкурса.Всички инициативи са дългосрочни и ще продължат да стимулират разделното събиране на отпадъци още при източника, компостиране, повторна употреба и екологичното образование за децата. Те са част от кампанията на сдружението за въвеждане на идеята за "Нулеви отпадъци" в България.е само продължение на дългогодишната кампания на Обществен център за околна среда и устойчиво развитие ( ОЦОСУР) във Варна за събиране на хартия "Лист по лист". Доброволците от морската столица са се заели този път със събиране, реставрация, ремонт и възпроизвеждане на съдържание на стари книги. Засега бройката на спасените книги е 50.Проектът "Боклук АРТ" е насочен към децата. Около 100 ученици в Сливен са се включили в творчески работилници за повторна употреба на материали, някои са ушили рокли от найлонови торби и организираха модно ревю.от детска градина "Никола Вапцаров" в Асеновград са отметнали много практически занимания за разделно събиране и повторна употреба, а накрая са завършили с парти "Враг голям съм на боклука".Град Крън в община Казанлък вече има свойблагодарение на фермата WasteNo More . В него жителите могат да изхвърлят своите органични отпадъци – градински и хранителни, и така да произвеждат компост – плодородна почва, вместо да ги хвърлят на сметището или да ги горят. Разбира се, проведе се и информационна кампания и практически занимания с учениците в местното училище как да се компостира.


title: Министерството на отбраната продава апетитен имот в Драгалевци

maintext:
Снимката е архивна
Фотограф: Юлия Лазарова
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
Министерството на отбраната получи разрешение от правителството да продаде имот в столичния квартал Драгалевци, от който вече няма нужда. Парцелът е с площ 18.89 декара и на него има 18 сгради.Данъчната оценка на имота е малко над 1.63 млн. лева, но при продажбата чрез търг се очаква значително по-сериозна сума. Справка в специализиран сайт за недвижими имоти показа, че в Драгалевци се предлагат крайно ограничено количество терени, като цените варират между 100 и 206 евро за квадратен метър. При това положение за имот като предлагания могат да се получат между 1.9 и 3.9 млн. лева.Първоначалната цена ще бъде определена, като данъчната оценка на имота се завиши с 10% и се прибави балансовата стойност на съоръженията, които са част от имота и не подлежат на данъчно деклариране, също увеличена с 10 на сто.Правителството даде съгласието си министърът на отбраната да извърши продажба и на имотите в Самоков с площ 47.355 дка и застроен с 22 сгради. Той има данъчна оценка 545 259 лева, като първоначалната цена ще се определи по същата схема.

fasttext_language: bg


title: Кметът на София нареди снегорините да заемат позиции

maintext:
Фотограф: Георги Кожухаров
Във връзка с прогнозата за снеговалеж фирмите, ангажирани с почистването на София, да разположат специализирана техника за зимно почистване на определените 68 места в града, нареди днес кметът на София Йорданка Фандъкова. Сутринта тя проведе работна среща с екипа на постоянно действащата комисия през зимния сезон, в която участва и началникът на КАТ – "Пътна полиция" комисар Тенчо Тенев.Очаква се днес следобед снегопочистващата техника да бъде в готовност на определените местостоянки. Приоритетно при валежи от сняг работата започва от улици и булеварди, по които се движи масовият градски транспорт, опасни и стръмни участъци и мостове. След това при необходимост се преминава по вътрешноквартални улици, припомни пресцентърът на Столичната община.София е разделена на 7 зони, а отделно има 4 района, в които влизат общински пътища. Дейностите по почистване се извършва от седем фирми.Всички машини, чистещи града, трябва да са снабдени с gps, което позволява да се проследи движението им в реално време. Контролът на дейността се извършва от Столичния инспекторат.От страна на Агенция "Пътна инфраструктура" е потвърдена готовност и е осигурена нужната техника за почистването на Северната скоростна тангента и прохода за Владая и Западната дъга на Столичен околовръстен път.Комисар Тенчо Тенев информира кмета Фандъкова, че ще бъдат разположени допълнителни екипи на КАТ за регулиране на движението.


description: Привържениците очакват с интерес какво ще се случи след пробива на руснака в осмата партия. След седем поредни ремита Карякин пръв съумя да стигне до победата.

title: Ще изравни ли Карлсен срещу Карякин в деветата партия за шахматната титла (на живо)

maintext: Шампионът Магнус Карлсен и претендентът Сергей Карякин играят деветата партия шах помежду си от мача за световната корона в Ню Йорк.Привържениците очакват с интерес какво ще се случи след пробива на руснака в осмата партия. След седем поредни ремита Карякин пръв съумя да стигне до победата Сега той има белите фигури в опит да спечели и да вземе голяма преднина. Резултатът до момента е 4.5:3.5 точки в негова полза.Играят се 12 партии, като световен шампион ще стане този, който пръв спечели 6.5 точки. При равенство ще има тайбрек.Карлсен стъпи на върха в шаха през 2013 г. след победа в мача с Вишванатан Ананд. Година по-късно норвежецът защити титлата си след нова триумф срещу индиеца.


description: Бизнесменът, сочен за близък до премиера в оставка Бойко Борисов, даде обширно интервю за отношенията си с Цветан Василев и Борисов и за фалита на ТВ7.

title: Александър Сталийски: Не съм рекетирал Цветан Василев, ние бяхме добри приятели

maintext:
Александър Сталийски
Бизнесменът Александър Сталийски отхвърли твърденията на бившия мажоритарен собственик на фалиралата Корпоративна търговска банка (КТБ) Цветан Василев, че го е рекетирал от името на премиера в оставка Бойко Борисов и обяви, че, напротив, е бил в много близки отношения с Василев.В интервю за телевизия BiT, излъчено в неделя вечер, Цветан Василев, който живее в Белград, докато тече разследване срещу него за краха на банката, посочи Сталийски като "дясна ръка" на Бойко Борисов и го обвини, че през 2010 г. го принудил да подари половината от дяловете от русенския завод "Дунарит" на посочени от Сталийски хора. След това го и накарал отново да откупи предприятието срещу 43 млн. лв. Василев не за първи път споменава Сталийски като член на най-приближения до Борисов кръг и натоварен с важни финансови въпроси.Пет дни по-късно бизнесменът отговори на обвиненията в пространно интервю за вестник "Стандарт", в което, без да се спира на конкретните твърдения на Василев, заявява, че е бил много близък, дори приятел с него. Но два пъти бил предаван от него заради политическите цели на бившия собственик на КТБ."Никога не съм го рекетирал! Първо не съм рекетьор, второ той ми беше приятел и трето не забравяйте, че той беше изключително влиятелен човек! Ако някой беше казал, че го рекетирам по онова време, това щеше да предизвика искрен смях!", посочва Сталийски.В интервюто Александър Сталийски обяснява, че двамата с Цветан Василев се познават много добре от години и често си гостували един на друг. Празнували заедно рождени и имени дни. Бизнесменът допълва, че често бил гост в прословутия кабинет на собственика на КТБ, намиращ се на 12-ия етаж на сграда на бул. "Цар Борис III"."Там ние обсъждахме с часове, на "по питие или няколко питиета" - както обичахме да се изразяваме тогава - много теми, като спорт, актуалната политическа ситуация в държавата в особено пикантни детайли", описва Сталийски.За разлика от редовите посетители на кабинета, които са преминавали през охраната и са били записвани на входа на сградата, Сталийски винаги влизал през гаража и използвал ВИП входа и асансьора. "Вероятно по тази причина моето име не се появи в списъците с посетители на Василев . Вероятно по тази причина там не фигурираха и други, за които положително знам, че са се срещали с него", казва още Сталийски, като подчертава на няколко пъти, че тези срещи ставали основно по време на мандата на Пламен Орешарски като премиер.По думите на Сталийски в периода на добри отношения двамата си разменили и няколко доста скъпи подаръци. Собственикът на фалиралата банка подарил на бизнесмена за рождения ден часовник за десетки хиляди левове. Ответният жест: "Столът зад бюрото му в КТБ, който по-късно зрелищно беше изнесен от кабинета му в банката, бе подарък от мен за един от рождените му дни".Разривът в отношенията между двамата настъпил през 2013 г, описва бизнесменът. Тогава компанията на Сталийски "Ноу Фрейм Медия" продуцира почти цялата програма на фалиралата ТВ7 , но Василев решил да направи промени."Той винаги е представял себе си за консултант. Така веднъж реши да ме "консултира приятелски на по питие", че продуцентският бизнес вече не е за мен. Василев обясни, че оттук насетне ще поеме друг", обяснява Сталийски.Като ключов момент от взаимоотношенията им той посочва подписан на 1 август 2013 г. договор, според който създадената фирма-дубликат на "Ноу Фрейм Медия" - "Ноу Фрейм Медия България", има право да използва безвъзмездно търговска марка и логото на оригиналната компания. "Консултанта явно е решил, че нашата фирма ще бъде лицето и марката на телевизионното предаване "България без цензура", прераснало в политически проект. В последствие така и стана" .Сталийски уточнява, че нямало как да прекрати договора си с Василев, защото ТВ 7 дължала солидна сума на неговата фирма за произведени и дори вече излъчени предавания. "Ноу Фрейм Медия" обаче нямала право да спре производството на предавания, тъй като договорът можело да бъде прекратен едностранно и фирмата да не си получи дължимото.Бизнесменът твърди, че Цветан Василев дори го скарал с Бойко Борисов чрез аферата с бюлетините от склада в Костинброд "След "Костинбродската афера" през 2013 г. бях заподозрян от Борисов, че съм взел участие в острите атаки и кампанията срещу ГЕРБ и личността му, в цирковете пред къщата му в Банкя, че съм част от кръга "ТВ 7". Борисов ме обвини, че аз съм част от проекта, който бе създаден с цел политическото му унищожение", казва в интервюто Сталийски, като уточнява, че допреди този момент с премиера спортували заедно, играели карти и гледали мачове.


title: ЧЕЗ започва да изкупува съоръженията, изградени от инвеститори

maintext:
Фотограф: Надежда Чипева
"ЧЕЗ Разпределение България" получи заем от Европейската банка за възстановяване и развитие (ЕБВР), който ще бъде използван най-вече за придобиване на съоръжения, изградени от трети страни, съобщиха от компанията.
Изкупуването на съоръженията е важно за инвеститорите, отбелязват от компанията. То ще позволи да бъдат приключени поетите ангажименти по договорите за присъединяване на съоръжения към електроразпределителната мрежа. След придобиването им от "ЧЕЗ Разпределение", ще отпадне и задължението на инвеститорите за поддръжка на енергийните съоръжения, която изисква ресурси и е в тяхна тежест. Изкупуването на обектите ще предостави възможност и за правилното им и законосъобразно експлоатиране.
Години наред инвеститорите в сгради бяха принудени за своя сметка да изграждат трафопостове.
От дружеството посочват, че е необходимо собствениците на съоръжения да подадат всички нужни документи. Те са уведомени чрез писма за документацията, която следва да ни предоставят, за завършване на процедурата.
При необходимост от разяснение всеки собственик може да получи допълнителна информация на имейл
zaklienta@cez.bg
и в центровете за обслужване на клиенти. Колегите от отдел "Придобиване на енергийни съоръжения" в централата на ЧЕЗ също са на разположение да предоставят актуална информация.
Съоръженията, които подлежат на изкупуване, са изградени от клиентите на ЧЕЗ в периода от 2002 г. до момента по силата на сключени договори за присъединяване. Компанията има задължението да изкупи тези съоръжения.


title: Швейцарите гласуват дали да ускорят затварянето на ядрените електроцентрали

maintext:
Фотограф: Arnd Wiegmann
Министърът на енергетиката Дорис Лютар твърди, че отказът от АЕЦ ще накара страната да внася ток от чужбина, включително от електроцентрали, захранвани с въглища. Две седмици преди гласуването медиите разкриха, че в собствения кантон на Лютар 96% от тока и в момента идва от внос, като не е известно къде точно е произведен той.
След катастрофата в АЕЦ "Фукушима" в Япония през 2011г. правителството в Берн започна да подготвя оттегляне от ядрената енергетика. В енергийната стратегия до 2050г. се говори за преминаване към възобновяеми източници, но няма конкретни срокове. Ако швейцарците одобрят инициативата в неделя, три реактора - Мюлеберг и Бецнау I и II, може да бъдат закрити още през 2017г., а останалите два - през 2024г. и 2029г.
Дотогава властите трябва да намерят откъде ще запълват 40-50% дял на ядрената енергия в потреблението в страната. Затова правителството е против плана, тъй като смята, че съдържащите се в него срокове са твърде кратки за реализиране и няма време да се намали потреблението или да се увеличи делът на възобновяемите източници. Предлаганият компромис е реакторите да работят до предела на технически безопасната им експлоатация.
Днес швейцарците гласуват на референдум дали да се прекратят бързо производството на атомна енергия – ход, който би намалил опасностите от ядрените електроцентрали, но ще увеличи зависимостта на страната от фосилните горива на Германия или ядрената енергия на Франция , пише агенция "Ройтерс".Швейцария има пет централи, първата от които трябва да бъде затворена през 2019 г ., а последната – през 2034 г.Зелените и социалнодемократите от опозицията настояват за вот за ускоряване на процеса от аварията на АЕЦ "Фукушима" насам , но правителството и индустрията са на мнение, че Швейцария няма да успее да замести сега произвежданата от ядрените електроцентрали енергия с възобновяема.Проучванията на общественото мнение показват, че лагерите "за" и "против" са на много близки позиции.Две трети от тока в страната идва от водноелектрически централи, а една трета – от ядрените централи.


description: В интервю за Би Би Си Антре Каланцопулос заяви, че на британския пазар в частност вероятно ще се заложи на алтернативни продукти като IQOS.

maintext:
Преглед на оригинала
Според ръководителя на "Филип Морис" подобни продукти са алтернативата на цигарите.
Тютюневият гигант "Филип Морис" може да спре да продава цигари. Това изненадващо заявление от най-големия производител на тютюневи изделия в света направи лично главният изпълнителен директор.
В интервю за Би Би Си Андре Каланцопулос заяви, че на британския пазар в частност вероятно ще се заложи на алтернативни продукти като IQOS.
Това е устройство, приличащо на електронна цигара, но действащо по различен принцип. То бе представено преди две години и вместо съдържаща никотин течност използва истински тютюн. Демонстрацията бе направена с къси цигари Marlboro, които се поставят в устройството. То ги загрява до висока температура, но не ги подпалва.
Цигарите горят с около 800 градуса по Целзий, докато IQOS ги загрява до 350 градуса.
Отвън се подава само филтърът на т.нар. HeatStick и при пушене се вдишва предизвикана от пропиленгликол "пара" с аромат на тютюн, но не и дим или катран.
"Бездимните цигари" вече се продават в дузина държави, включително Япония, Швейцария и Италия, а от компанията вярват, че те са по-безопасни.
"Вярвам, че ще настъпи момент, когато ще кажа, че тези алтернативни продукти са достатъчно приети от потребителите, за да предвидим съвместно с правителствата пълното изчезване на цигарите, обяснява Каланцопулос. Надявам се този момент да настъпи скоро."


description: За пръв път в историята на Германия окончателно бе потвърдена присъда срещу обвиняем, който не е извършвал лично убийства по време на холокоста.

title: Първа присъда в Германия за подпомагане на холокоста

maintext:
Оскар Гроьнинг по време на процеса срещу него.
служител в концетрационния лагер в Аушвиц. Известен още като "счетоводителят на Аушвиц", той б
Подвеждането под наказателна отговорност на бивши служители от "лагерите на смъртта" за съучастие в убийство стана възможно след създадения през 2011 г. прецедент, когато бившият пазач Иван Демянук бе признат за виновен и осъден на 5 години затвор.
През лятото на 2016 г.
94-годишен бивш пазач на концетрационния лагер в Аушвиц, заради съучастие в убийството на 170 000 души.
Оскар Грьонинг като млад в униформа на SS.
Нито една от тези присъди обаче не бе окончателна. Демянук обжалва решението, но почина, преди съдът да се произнесе. Затова случаят на Грьонинг се смята за първия с окончателно влязла в сила присъда.
Още един мъж и една жена на възраст над 90 години чакат присъди за съучастие в убийствата в Аушвиц. Трети човек, който е бил член на надзирателите от СС в лагера, почина през април на 93 г., няколко дни преди началото на процеса.
За пръв път в историята на Германия окончателно бе потвърдена присъда срещу обвиняем, който не е извършвал лично убийства по време на холокоста, но е подпомагал процеса по задържане и избиване на хиляди хора, съобщи агенция ДПА.В понеделник федералният Апелативен съд в Карлсруе потвърди присъда от юли 2015 г. срещу Оскар Грьонинг, 95-годишниятГрьонинг никога не е бил обвиняван, че директно е причинил смъртта на тези хора. Тогава съдът му даде 4 години затвор заради това, че е помагал да се сортират и оценяват ценности, изземвани от пристигащите в концлагера край днешния полския град Освиенцим.


description: Не се самозабравайте, мандатите изтичатКалин Калпакчиев, член на съдийската колегия на съдебния съвет

title: Цитат на деня: Не се самозабравяйте, мандатите изтичат

maintext:
Калин Калпакчиев
Фотограф: Юлия Лазарова
"Не се самозабравайте, мандатите изтичат. Истината рано или късно излиза наяве. Някой си мисли, че е вечен и с диктата на мнозинството може да избягаме от темата. Ако го направим отново... всеки ще си получи заслуженото, казвам го в най-легитимния смисъл на думата".Това заяви членът на съдийската колегия на Висшия съдебен съвет Калин Калпакчиев. На заседанието на колегията във вторник, още преди да бъде гласуван дневният ред, избухна спор дали да се обсъжда предложението на председателя на Върховния касационен съд Лозан Панов етичната комисия към колегията да образува проверка срещу бившия председател на Софийския градски съд Владимира Янева заради интервюто на Момчил Мондешки. Въпреки че е внесено като точка в официалния дневен ред, Галя Георгиева и председателят на Върховния административен съд Георги Колев, както и други членове на колегията, поискаха темата да не бъде обсъждана. В крайна сметка колегията гласува дневния ред и предложението ще бъде дискутирано.


description: Тя уточни, че не е имала подобно предложение, а и да го получи, ще откаже, тъй като вече два пъти е била част от подобно правителство.

title: Екатерина Захариева отхвърли варианта да бъде служебен премиер

maintext:
Фотограф: Георги Кожухаров
Правосъдният министър Екатерина Захариева отхвърли възможността да стане премиер при съставянето на служебен кабинет. Пред Би Ти Ви тя уточни, че не е имала подобно предложение, а и да го получи, ще откаже, тъй като вече два пъти е била част от подобно правителство и по думите ѝ това не било никак лесно.До такъв сценарий може да се стигне, ако ГЕРБ БСП спазят обещанието си и се откажат да съставят нов кабинет при връчване на мандата от страна на президента Росен Плевнелиев. След това държавният глава може да предложи на трета политическа сила да се опита да направи това, но според Захариева това е възможно само на теория. Тя дори намекна, че Плевнелиев трябва да даде мандат на Патриотичния фронт, тъй като "Обединените патриоти" са завършили трети на президентските избори.Правосъдният министър изрази притеснение, че страната може да изпадне в по-сериозна политическа криза, ако настоящият държавен глава състави служебно правителство, което след това да бъде променено от бъдещия президент.Захариева очерта и партиите, които биха успели да съставят кабинет в настоящия парламент. Според нея най-голяма близост на изборите са показали БСП, ДПС, ДСБ и Патриотичният фронт. Тя обвърза близостта им с това, че техни избиратели са дали гласа си за Румен Радев на балотажа.В отговор на въпрос министърът каза още, че досега не е усетила в работата си намеса на различни лобита. "Аз натиск на лобита не съм видяла нито в първия, нито във втория кабинет "Борисов". Нито от кръга "КОЙ", нито от кръга "Капитал", обяви Захариева.


title: Разходка в гората (откъс)

maintext:
["Еднорог"]
то грейваше все по-силно, докато се
озовахме обратно в един хубав, ленив юлски ден, с топъл въздух и дървета, прелестно
изпъстрени с петънца слънчева светлина и огласяни от птичи песни.
След като е живял в Англия над 20 години, Бил Брайсън решава да опознае отново своята родна Америка като измине пеша известната туристическа пътека през Апалачите, преминаваща през четиринадесет щата. За да не пътува сам, той взима със себе си и вечно недоволния си приятел Стивън Кац. Партньорът обаче се оказва в недобра физическа форма за подобен сериозен преход. Въпреки това походът от Джорджия до Мейн започва."Дневник" публикува откъс от книгата на ироничния пътешественик с разрешение на издателство "Еднорог". И така, потеглихме отново сред бурния вятър и бездънната сива кал. Отминахме високия 1555 метра и половина Маунт Линкълн, после слязохме леко надолу до много тесен хребет. Видимостта беше не повече от пет метра, а ветровете режеха като бръснач. Температурата на въздуха спада с по около два градуса с изкачването на всеки 300 метра, затова на тази височина във всеки случай щеше да е по-хладно, но сега определено беше неприятно.Наблюдавах с тревога как пуловерът ми се покрива със стотици мънички, мънистени капчици влага, която постепенно започна да прониква в тъканта и да се присъединява към влагата, с която беше покрита ризата ми отдолу. Преди да изминем и половин километър, пуловерът беше подгизнал и висеше тежко на раменете ми. За да станат нещата още по-лоши, носех дънки. Всеки ще ви каже, че дънките са най-глупавата дреха, която можете да изберете за излет. Противно на това твърдение, аз бях станал нещо като техен ревностен привърженик, защото са здрави и пазят добре от тръни, кърлежи, насекоми и отровен бръшлян – идеално за гората. Въпреки това съм готов веднага да призная, че са напълно безполезни в студено и мокро време.Памучния пуловер бях сложил в багажа просто за всеки случай, както можете да пъхнете в раницата лекарство срещу ухапване от змия или пък медицинска шина. Беше месец юли, за Бога. Не очаквах да ми трябват каквито и да било връхни дрехи за студено време, освен може би верните ми непромокаеми дрехи, които, разбира се, също не си бях взел. Накратко, бях опасно зле екипиран и направо си просех смърт след дълги страдания. Със сигурност страдах. Имах късмет, че ми се размина с това. Вятърът продължаваше да свисти шумно и упорито с шеметната скорост от 40 километра в час, но внезапните му пориви бяха поне двойно по-силни и от непрекъснато променящи се посоки. Понякога, когато беше особено стремителен, правехме по две стъпки напред и една назад. Когато духаше под ъгъл, вятърът силно ни блъскаше към ръба на хребета. В мъглата не можеше да се разбере колко надълбоко бихме паднали от едната или другата страна, но хребетът изглеждаше ужасно стръмен, а все пак бяхме на повече от километър и половина нагоре в облаците. Ако условията се бяха влошили още дори съвсем малко – ако заради мъглата най-накрая беше станало напълно невъзможно да видим къде стъпваме или поривите на вятъра бяха набрали достатъчно сила, за да съборят възрастен човек – щяхме да бъдем принудени да останем там горе, а при това аз бях целият мокър до кости. Четирийсет минути преди това си бяхме подсвирквали на слънце. Сега разбрах как в Уайт Маунтинс умират хора дори през лятото.Всъщност бях в състояние на леко изтощение. Треперех глупаво и се чувствах малко замаян.Изглежда, че поне засега все още нямаше повод за паника, но явно бях в беда. Хребетът сякаш се простираше безкрайно, а в млечнобялото празно пространство беше невъзможно да се прецени след колко време очертанията на Лафайет ще се извисят гостоприемно пред нас. Погледнах си часовника – беше единайсет без две минути: тъкмо време за обяд, когато и ако изобщо успеехме да се доберем до затънтената туристическа спалня – и се утеших донякъде с мисълта, че поне все още съм с ума си. Или поне така ми се струваше. Предполага се, че умът на един човек със замъглено съзнание би бил прекалено размътен, за да осъзнава състоянието си. Значи ако знаеш, че не си объркан, значи наистина не си. Освен ако хрумна ми внезапно, и тази представа беше смайваща, – освен ако това да се самоубеждаваш, че не си със замъглено съзнание, не е просто жесток, ранен симптом именно на това състояние. Или дори симптом за напредването му. Кой би могъл да каже? Откъде да знам, може би тъкмо в момента навлизах тромаво в някакъв предшестващ объркването етап на безпомощност, характеризиращ се със страх от страна на пострадалия, че може би навлиза тромаво в някакъв предшестващ объркването етап на безпомощност. Това е проблемът с обезумяването: след като умът ти вече си е отишъл, е твърде късно да се върне обратно.Отново погледнах часовника си и с ужас открих, че все още е едва единайсет без две минути. Изскимтях и забързах напред, изчаках цяла минута и отново хвърлих крадешком поглед към часовника си. Все още единайсет без две минути! Определено бях загазил. Бил, който изглеждаше безгрижно недосегаем за студа и, разбира се, нямаше представа, че става нещо друго, освен че напредваме по висок хребет в нетипичен за сезона вятър, от време на време поглеждаше назад, за да попита как се справям. Страхотно! отговарях, защото бях прекалено смутен, за да призная, че всъщност губя ума си и всеки миг може да пристъпя през ръба в бездната със скрита усмивка и с вик: "Ще се видим в отвъдното, стари приятелю!" Предполагам, че никога не му се беше случвало да изгуби пациент на върха на някоя планина и не исках да го тревожа. Освен това, не бях напълно убеден, че се побърквам: просто се чувствах ужасно некомфортно. Нямам представа колко време ни трябваше, за да се доберем до ветровитото било на Лафайет, освен че беше два пъти колкото цяла вечност. Преди сто години на това мрачно, ужасно място имало хотел и брулените му от вятъра основи все още представляват забележителност – виждал съм го на снимки, но не помня да съм го забелязал.Вниманието ми беше съсредоточено изцяло върху спускането по страничната пътека към хижата "Грийнлийф".Тя водеше през обширно полегато поле, а после, след почти два километра, навлизаше в гората. Почти веднага щом напуснахме билото, вятърът намаля и след около 150 метра светът притихна напълно, почти зловещо, а от гъстата мъгла останаха само разпръснати, реещи се парцали. Внезапно видяхме света под нас и можахме да преценим колко високо се намираме – доста, макар че всички планински била наблизо бяха обгърнати в облаци. За своя изненада и задоволство се почувствах много по-добре. Застанах съвсем изправен, с усещането за някаква промяна, и осъзнах, че доста време съм ходил силно прегърбен. Да, определено се чувствах по-добре: почти не ми беше студено и бях с доста ясно съзнание.Е, не беше чак толкова лошо – обърнах се към Бил с планинарска усмивка под мустак и продължих към хижата. Хижата "Грийнлийф" е една от десетте живописно разположени и, в този случай, невероятно удобни каменни туристически спални, построени и поддържани в Уайт Маунтинс от стария Апалачиански планински клуб. Апалачианският планински клуб, основан преди повече от сто и двайсет години, е не само най-старият клуб за пешеходен туризъм в Америка, но и най-старата организация от подобен тип, свързана с опазването на околната среда. Той взема твърде амбициозната сума от петдесет долара на нощ за нар, вечеря и закуска, вследствие на което е известен сред туристите, изминаващи пътеката от край до край, като Апалачианският паричен клуб. Плюс това трябва да си направите резервация няколко дни, а понякога и няколко седмици предварително.Клубът всъщност не създава впечатлението за ориентиран приятелски към туристите, изминаващи цялата пътека, а по-скоро за излетен клуб, предназначен за посетителите на Кейп Код*. И все пак, за тяхна чест, трябва да се отбележи, че служителите на Апалачианския планински клуб поддържат пътеки с дължина над 2250 километра в Уайт Маунтинс и управляват превъзходен център за посетители в ПинкъмНоч, публикуват наистина ценни книги и ви позволяват да влизате в хижите на клуба, за да използвате тоалетните, да си налеете вода или просто да се стоплите. Именно последното с благодарност направихме сега. Купихме си чаши горещо кафе и ги занесохме до няколко неудобни маси, където насядахме заедно с още неколцина туристи, от чиито чаши се вдигаше пара, и изядохме пакетираните си обеди. Туристическата спалня беше много приятна по един първичен и провинциален начин, с висок таван и много място за движение. След като приключихме, бях започнал да се схващам, затова станах да се пораздвижа наоколо и надникнах в една от двете спални. Беше голямо помещение, пълно с нарове, подредени на четири етажа. Беше чиста и проветрива стая, но удивително примитивна, и нощем, когато се напълнеше с туристи заедно с екипировката им, вероятно приличаше на спално помещение в казарма. Това изобщо не ми се стори привлекателно.Бентън Маккей нямаше нищо общо с тези хижи, но те напълно съответстваха на представата му – спартански обзаведени, наподобяващи селски къщи, създаващи здраво усещане за колективен начин на живот – и малко стреснато осъзнах, че ако мечтите му за верига от разположени по пътеката туристически общежития се бяха осъществили, тези общежития щяха да изглеждат именно така. Моята фантазия за спокойно и уютно убежище с веранда, пълна с люлеещи се столове, щеше на практика да напомня повече на военен тренировъчен лагер за новобранци – при това скъп, ако се съдеше по заплащането в Апалачианския планински клуб. Пресметнах набързо. Ако приемем 50 долара за стандартна цена, на средностатистическия пешеходен турист, изминаващ пътеката от край до край, би му струвало някъде между шест хиляди и седем хиляди и петстотин долара да нощува в туристическа спалня през всяка нощ по пътеката. Явно такъв план никога не би проработил. Може би беше по-добре, че нещата бяха в сегашното си състояние.Слънцето грееше слабо, когато излязохме от хижата и отново заслизахме по една странична пътека към Франкония Ноч, и колкото по-надолу слизахме,Когато стигнахме до колата, късно следобед, вече бях почти напълно сух, а мимолетният страх, който бях изпитал на връх Лафайет – сега окъпан в силна слънчева светлина на фона на яркосиньо небе – ми изглеждаше като далечен спомен. Докато влизахме в колата, погледнах часовника си. Показваше единайсет без две минути. Раздрусах го и проследих с интерес как дългата стрелка рязко започна отново да се движи.


description: В първата си кратка реч по повод резултатите от изборите в САЩ президентът Барак Обама избра тон на помирение.

title: Обама след вота: Първо сме патриоти, после демократи и републиканци

maintext:
В първата си кратка реч по повод резултатите от изборите в САЩ президентът Барак Обама избра тон на помирение, вдъхване оптимизъм на изгубилите и фокусиране върху процеса за безпроблемно предване на властта на победителя Доналд Тръмп.
Пред Белия дом той излезе с вицепрезидента Джо Байдън и говори, че "сега всички работим той да успее да обедини и води страната". Тръмп е един от най-яростните критици на политиката и постиженията на Обама и се заканва да спре и отмени много от тях.
Обама призова въпреки загубата съпартийците му да преодолеят разочарованието си и да не забравят, че в политиката често има поражения и важното е да се извличат поуки от тях и да се продължава напред, "защото в действителност всички сме един отбор".
Преди всичко ние сме американци, патриоти и след това сме демократи и републиканциь добави президентът.
"Не е тайна, че с избрания президент имаме доста сериозни различия", каза той. "Но аз имах сериозни различия и с президента Джордж Буш, но никога за това плавно да премине смяната на властта."
По-късно от Белия дом обясниха на репортерски въпроси, че спокойният тон на Обама не променя критичното му отношение към много от позициите и действията на Тръмп.


description: Лидерът на ДСБ обяви, че представители на Реформаторския блок са работили в полза на кандидата на ГЕРБ Цецка Цачева.

title: Ако Реформаторският блок подкрепи Цецка Цачева, Радан Кънев прави нова партия

maintext:
Фотограф: Юлия Лазарова
Ако колегите от Реформаторски блок (РБ ) подкрепят днес на Изпълнителния си съвет Цецка Цачева на балотажа, то тогава ДСБ излиза от този проект и ще мисли за нова партия. Това обяви пред Би Ти Ви лидерът на ДСБ Радан Кънев. Той уточни, че е изчакал да приключи пълният цикъл от избори преди да обяви това решение."Ние имахме договорка да изчакаме този период преди да преосмислим какво ще правим от тук нататък. Ние от ДСБ сме опозиция и ако останалата част от РБ подкрепят Цачева и решат да останат във властта, то тогава ние няма как да продължим да сме част от този политически проект", добави Кънев.Той намекна, че здравният министър Петър Москов може да бъде изключен от Демократи за силна България, ако реши да остане сред управляващите. Кънев обвини част от другите партии в Блока, че са работили за кандидатурата на Цецка Цачева, а не за тази на Трайков."Давам за пример Джебел , където представител на реформаторите е бил председател на изборна секция, само че от името на ДОСТ, които подкрепиха кандидата на ГЕРБ. Освен това партията на Корман Исмаилов работи изцяло за ГЕРБ на местата, където имат структури. Мисля, че това е толкова ясна картина на тази изчерпаност на проекта Реформаторски блок, който в досегашния си вид е доказано неработеща политическа формула и политически разкрачена по редица въпроси", каза още Кънев.По думите му десницата трябва да се обедини и да се отдели от управлението, което се сринало след президентските избори. Кънев уточни, че няма да даде подкрепата си и за кандидата на БСП ген. Румен Радев, каквито обвинения имаше от образователния министър Меглена Кунева.


description: Оказа се, че да управляват всички искат, но като дойде време за управление, всички бягат като дявол от тамян.Премиерът в оставка Бойко Борисов

title: Цитат на деня: Да управляват всички искат, но после бягат като дявол от тамян

maintext:
Фотограф: Георги Кожухаров
Оказа се, че да управляват всички искат, но като дойде време за управление, всички бягат като дявол от тамян. Защото хич не е лесна тази работа – да се носи отговорност.Това каза премиерът в оставка Бойко Борисов преди днешното заседанието на кабинета, цитиран от агенция "Фокус". Той благодари на министрите в правителството, че продължават да носят отговорност във време, в което всички дезертират."Така че всеки ден да си е такъв работен ден, какъвто и преди, докато някой освен нас се съгласи да носи отговорност за тази държава. На приказки всички са големи герои, но сега някак си не им отърва в този тежък международен план да си поемат отговорността", допълни Бойко Борисов.


description: "Ако г-жа Раева иска да налага своя кичозен вкус, то никой не може да противоречи. Както аз казвам - глас народен, глас овчи. Бих казала, че в събота имаше овче събрание. Хората там някак не могат да преглътнат сянката на Нешка Робева."

title: Нешка Робева: Дано художествената гимнастика да не свърши с Илиана Раева

maintext:
Противоречието между Робева (вляво) и Раева се задълбочи след общото събрание в събота
[LAP.bg]
Тръгва се от едно желание - аз и след мен потоп. Значи художествената гимнастика започва от Илиана Раева. Добре, така да бъде. Дай Боже обаче, да не приключи с нея", каза Робева пред "7 дни спорт".
Според нея отстраняването ѝ е било глупост, тъй като и досега не е можела да пречи в управителния съвет.
"Бях сама сред тях. Те, ако бяха малко по-интелигентни, пак щяха да ме направят една кукла, която само да присъства. Вижте, това е желанието на този, който смята, че е овластен да показва своята сила. Нали ви казвам, трябваше да проявят малко интелигентност. Аз и без това в управителния съвет бях един глас в пустиня. Не знам какво си мисли тази жена, но пак ви казвам, че ще дойде време, в което ще я посочат и ще кажат - царят е гол. Бабата на Куини е гола (визира родената наскоро внучка на Раева)."
Робева говори за негативно отношение към подпомаганата от нея Невяна Владинова от страна на федерацията.
"Оттеглям се, когато поискат, ще помагам. Мога да кажа, че на Невяна новите композиции са направени и те са прекрасни. Ако г-жа Раева иска да налага своя кичозен вкус, то никой не може да противоречи. Както аз казвам - глас народен, глас овчи. Бих казала, че в събота имаше овче събрание. Хората там някак не могат да преглътнат сянката на Нешка Робева", каза още тя.
Нешка Робева се изказа остро срещу председателя на федерацията по художествена гимнастика (БФХГ) Илиана Раева. Робева постави под съмнение демократичността в организация.Поводът за недоволството ѝ е излизането ѝ от управителния съвет. На общото събрание в събота Раева беше преизбрана единодушно , а Робева не получи достатъчно гласове, за да продължи да е част от ръководния орган.


title: "Балотаж" в Швейцария за федерален Кипър

maintext: На своеобразен балотаж в неделя (20 ноември) се явяват и лидерите на двете кипърски общности. След едноседмичен "тайм аут" лидерът на кипърските гърци - президентът на Кипър Никос Анастасиадис, и лидерът на кипърските турци Мустафа Акънджъ ще седнат отново на масата на преговорите в опит да направят трудна, но решаваща крачка към обединяването на етнически разделената от 42 години страна.Новата среща на върха е пак в швейцарския курорт Мон Пелерин – домакин и на проведените миналата седмица петдневни интензивни преговори, завършили с драматично петчасово заседание до полунощ.Вторият етап от този кръг ще продължи три дни - от неделя до вторник, като ще започне оттам, където бе "спрян часовникът". Крайната му цел е Анастасиадис и Акънджъ да постигнат споразумение по териториалните аспекти на Кипърския въпрос.Обявената едноседмична пауза всъщност е много напрегната седмица и за двете преговарящи страни, изпълнена скоито да им дадат тласък да продължат напред. Още в понеделник и Никос Анастасиадис, и Мустафа Акънджъ имаха телефонни разговори с вицепрезидента на САЩ Джо Байдън.В сряда президентът на Кипър е в Атина, където ще обсъжда хода на преговорите с политическото ръководство на Гърция – президента Прокопис Павлопулос, министър-председателя Алексис Ципрас, външния министър Никос Кодзиас, лидера на основната опозиционна партия "Нова демокрация" Кириакос Мицотакис.Срещите му с тях ще са само часове след визитата на президента на САЩ Барак Обама, който също ще разговаря с гръцките си домакини по кипърския въпрос. За резултатите от преговорите "Швейцария-1" и параметрите на предстоящото продължение "Швейцария-2" Анастасиадис ще информира лидерите на парламентарно представените партии в страната в петък.Мустафа Акънджъ също обяви, че ще се срещне с ръководителите на партиите за разговори по хода на преговорния процес. Преди това обаче лидерът на кипърските турци отчете постигнатото и бъдещите очаквания пред обществеността в понеделник в обширната си поздравителна реч по случай навършващата се днес 33-а годишнина от обявяването на Севернокипърската турска република /15 ноември 1983 г./, призната досега единствено от Анкара."След преговори в продължение на 50 години вече наближава моментът на истината за реалистичен, разумен и справедлив подход за промяна на съдбата на нашия остров", посочи Акънджъ в посланието си.Лидерът на кипърските турци няма да съгласува следващия преговорен етап с Турция, защото той вече имаше консултация с турския президент Реджеп Тайип Ердоган в навечерието на старта на преговорите в Швейцария. А и през изминалата седмица в серия от изявления Анкара постави недвусмислени знаци докъде Акънджъ може да маневрира.Шансовете за успех на започващите в неделя преговори се колебаят в зоната наОгромни са очакванията и желанията най-сетне да се постигне пробив в преговорите. В същото време това става все по-трудно, тъй като двамата лидери навлизат в най-конфликтните, спорни и ключови за крайното решение теми – територията и гаранциите. При това двете преговорни глави са обвързани и от двете кипърски общности с твърди позиции, намирането на компромис по които изисква сериозни усилия в етапа "вземам и давам".Въпросите за територията и териториалните граници на бъдещите две съставни зони в бъдещия федерален Кипър, дебатът по които ще продължи в неделя, бяха сложени за първи път на масата на преговорите в Швейцария. Фактът, че лидерите на двете кипърски общности обявиха само почивка и насрочиха възобновяване на преговорите, вместо да приключат този кръг, е положителен знак, доказващ, че в маратона в Мон Перилин-1 е постигнат напредък. В краткото изявление от името на ООН той бе определен като "значителен", но въпреки това уеднаквяването на позициите не бе достатъчно, за да могат двамата лидери да затворят главата за територията.Според преобладаващите в Кипър коментари в последвалите дни двете преговарящи страни са съвсем близо до окончателна сделка и ако продължат в същия дух, те вероятно ще успеят в новата фаза. Говорителят на правителството в Никозия Никос Христодулидис коментира, че постигането на споразумение за територията в започващия в неделя втори етап е "напълно възможно", но това зависи от диалога и "никой не може да определи какъв ще бъде крайният резултат".Напредъкът в преговорите миналата седмица бе регистриран едва в последния и най-критичен пети ден, при това засяга само три от дългия списък от общо около 20 критерия за бъдещи териториални корекции. Анастасиадис и Акънджъ обсъждаха броя на кипърските гръцки бежанци, които ще могат да се завърнат по родните си места, намиращи се сега в зоната на кипърските турци, процента от окупираните територии, който ще бъде върнат под кипърска гръцка администрация, както и увеличаването на бреговата линия, достъп до която ще имат кипърските гърци.В момента самообявилата се Севернокипърска турска територия заема 37% от площта на острова при 20% от населението му. По неофициална информация кипърската турска страна е склонна делът й да се намали до 32%, а кипърската гръцка страна настоява за под 30%. Исканията на Анастасиадис за не по-малко от 100 000 кипърски гръцки бежанци да могат да се върнат в предишните им домове под кипърската гръцка администрация могат да бъдат трансформирани до приемливите 70 – 90 000 души. Официално обаче бе заявено, че не са били коментирани подобни параметри.В предстоящата втора фаза двамата лидери предстои да постигнат съгласие не само по всички критерии за територията с техните конкретни измерения, но и по разработени на тази основа конкретни карти на бъдещите две съставни зони. И след Мон Пелерин-1 Никос Анастасиадис и Мустафа Акънджъ се разминават в завършващата този цикъл процедура. Кипърският турски лидер настоява двете страни да представят своите карти едва когато се определи дата за петстранната конференция със страните - гаранти по договора за независимост на Кипър от 1960 г. (Великобритания, Гърция и Турция), така че въпросите на територията и на гаранциите да получат окончателния си отговор заедно. Условието на Анастасиадис да се съгласи на дата за конференцията е картите да се сложат на масата.Неуспех в постигането на споразумение по териториалните аспекти обаче може да предизвика прекратяване на мирния процес. И двамата лидери не желаят това, затова полагат всички усилия да стигнат до съгласие, защитавайки интересите на своите общности. В същото време решение по тези въпроси отваря пътя към финалната фаза - свикване на петстранната конференция по въпросите на сигурността и гаранциите на бъдещата федерация, на която ще стане ясно ще има ли или не обединение на разделения Кипър. Забавянето на преговорите в Швейцария макар и само с една седмица вече поставя под съмнение възможността тя да бъде подготвена и проведена през декември, което рискува перспективата да се постигне решение на кипърския въпрос в рамките на тази година. Според Акънджъ обаче конференцията може да се състои в следващите седмици.Тази финална фаза също е с много неизвестни заради противоположните и безкомпромисни за момента позиции на заинтересованите страни. За кипърските гърци най-важният въпрос, който ще се постави на нея, е Ердоган да изтегли близо 40-хилядната турска окупационна армия от острова и да се откаже от ролята си на гарант на сигурността на новата федерация. Това е критичният параметър, който до голяма степен ще определи изхода от преговорите. Великобритания и Гърция вече обявиха, че са готови да се разделят с дадения им през 1960 г. статут.Анкара настоява за запазването му, но като нов, при това благоприятен момент се разглежда фактът, че Турция за първи път допусна възможността за преразглеждане на гаранционния договор от 1960 г., без да губи правата си по него. Гаранциите от Турция не трябва да се отменят, а да се адаптират към условията на 2016 г., заяви Мустафа Акънджъ в приветствието си за 33-ата годишнина на ръководената от него самообявила се република.Шансовете за постигане на решение са "на кантар" и зарадиот хардлайнерите в двете общности и от Турция, който се засили още повече през седмицата между двата тура в Швейцария.Анастасиадис трябва да се пребори на вътрешния фронт с 6 от 8-те парламентарно представени партии в Кипър, които са "анти" решението за двузонална двуобщностна федерация. Подкрепят го само управляващата дясноцентристка партия ДИСИ и лявата АКЕЛ. В последния, най-критичен ден на Мон Пелерин-1 пред "заплахата" за очакван пробив противниците на федерално решение изригнаха с призиви към президента да не подписва никакви договорености, без да ги е съгласувал с тях, обвинявайки го в неправомерни отстъпки пред кипърските турци и Турция. Взрив от гневни реакции последва и в понеделник, когато бе обявено, че Анастасиадис няма да свика Националния съвет /консултативен орган към президента/, а ще информира партийните лидери в последователни отделни срещи в президентския дворец.Акънджъ също е изправен пред хардлайнерите в правителствената коалиция. Точно по време на швейцарския кръг "премиерът" Хюсеин Йозгюргюн заяви, че кипърските турци са "суверенна държава", чиито отношения с Турция се засилват от ден на ден, и изрази надежда за бъдещето. Докато Акънджъ преговаряше с Анастасиадис, т. нар. външен министър Тахсин Ертугрулоглу директно заяви, че не вярва в положителен резултат от преговорите за Кипър в Швейцария и че кипърската турска страна има други алтернативи.За пореден път и Анкара притисна преговорите във времето. Водените в момента преговори за обединяване на разделения Кипър са "последна възможност" отново, за пореден път, предупреди в неделя външният министър на Турция Мевлют Чавушоглу. Като подчерта, че страната му продължава своята "конструктивна позиция по кипърския въпрос", той заяви, че петстранните преговори, които включват Турция, Гърция и ООН /под чиято егида тече мирният процес за Кипър/, трябва да започнат бързо. Дни преди неговото изказване, докато двамата кипърски лидери бяха в Швейцария, в изявление на турското външно министерство бе посочено, че Турция по никакъв начин няма да направи отстъпки отвъд точката, при която тя може да гарантира своите национални интереси в Кипър.На този етап преговорният процес за обединяването на страната се оценява като труден, но обещаващ. Шансове за постигане на споразумение, което да бъде одобрено от хората от двете кипърски общности на два едновременни референдума, има, въпросът е как двамата лидери ще ги използват.


title: Основните разходи за българското председателство на Съвета на ЕС ще са за ремонти

maintext:
Фотограф: Анелия Николова
С европейски въпроси в държавната администрация се занимават пряко или косвено около 1600 души.
Досега през 2015 г. и 2016 г. за обучения и стажове, свързани с председателството, са похарчени общо около 804 000 лева, обясниха за "Дневник" от екипа на председателството.
Основните разходи за българското председателство на Съвета на Европейския съюз се дължат на ремонтите на сградите, където ще се провеждат работни заседания. Няма голямо финансиране, отделено за култура, а похарченото досега е "само и единствено" за обучение на администрацията.Това заяви вицепремиерът по координация на европейските политики и институционални въпроси и министър на образованието и науката Меглена Кунева по време на семинара "Българското председателство на Съвета на ЕС през 2018 г. - къде сме и какво предстои" в Боровец.България ще поеме председателството на Съвета на ЕС в началото на 2018 г., като ще си партнира с предшественичката си Естония и с Австрия, която ще ръководи Съвета през втората половина на 2018 г.Общите средства, заложени в бюджетната прогноза за 2016 – 2018 г., са около 150 млн. лева."Ако за българското председателство не се смятат разходите за ремонта на НДК, ремонта на Народното събрание и ремонта на "Бояна", ние ще имаме най-евтиното председателство. С тази малка разлика, че няма да има къде да го проведем, защото нямаме зали. Аз бих отстоявала много това да излезе в отделен бюджет", обясни вицепремиерът Кунева. "Ние нямаме засега и аз, честно казано, много съжалявам за това, ние нямаме големи пера за култура. Това тепърва предстои, и всичко, което сме дали дотук, всичко е само и единствено за обучение на администрацията, нищо друго.""Дотука сме вероятно най-високо в класацията на най-малко дадени пари. Защото примерно администрацията започна да се обучава, ние имахме едни средства за т.нар. "комуникационна стратегия", които вървят с министъра по европейските въпроси, в случая – със мене. Но всички пари по комуникация, може би не много разумно, но тъй като нямахме никакви за обучения, предвидени в бюджета, когато аз поех министерството, абсолютно всички пари ги прехвърлихме за обучения, а не за комуникация, защото просто нямаше никакви."Естония и Австрия също са изправени пред смяна на правителството преди председателството на Съвета на ЕС, отбеляза министър Кунева.По думите ѝ най-важното в такъв случай е да се пази администрацията. "Правителствата се сменят, но остава една добре подготвена професионално администрация", посочи тя.Първите обучения, платени от бюджета, за служители от администрацията, ще приключат през декември и в тях ще влязат 160 служители и 650 експерти.Нито един човек, който се занимава с председателството, няма никакво допълнително материално стимулиране или друго окуражаване, задето се товари допълнително с тази работа, отбеляза вицепремиерът Кунева.Без съмнение Брекзит или преговори за него ще има по време на българския мандат, даде за пример министър Кунева. България ще трябва да създаде работна група за преговорите, след като вече са създадени такива от Европейския парламент и Европейската комисия.Председателството има програма, която вече е направена, и целта е да се осъществи това, което вече Европейският съюз е решил заедно, обясни министър Кунева. В зависимост от това колко са зрели различните законодателни актове, решаваме дали е възможно да бъдат приети, можем ли да направим добри консултации и да съчетаем интересите на различните страни."Това е силата на България - да реши дали най-важното за Европа в момента е да постигне успех по индустриализцията като политика или е по-важно да постигне успех в климатичните промени като политика, защото може би трябва да се избира", обясни тя.


description: Лидерът на ДСБ влезе в президентството, но не седна на една маса със съпартийците си и Росен Плевнелиев.

title: Радан Кънев и Реформаторски блок 2 са на отделни консултации при президента

maintext:
Фотограф: Георги Кожухаров
Според служители на президентството Кънев изчаква бившите си съпартийци да приключат разговора си с държавния глава, за да разговаря след това с него.
Лидерът на ДСБ и съпредседател на Реформаторския блок (РБ) в парламента Радан Кънев влезе първи в президентството в часа, обявен за консултации между Реформаторския блок и президента Росен Плевнелиев.Минути след него от вратата на съседната сграда, ползвана от Министерството на образованието, излязоха лидерът на ДБГ и вицепремиер в оставка Меглена Кунева, другият съпредседател на РБ в парламента Найден Зеленогорски, лидерът на Народна партия "Свобода и достойнство" (НПСД) Корман Исмаилов, председателят на СДС Божидар Лукарски, професор Тодор Танев (член на Гражданския съвет на Реформаторите и бивш министър на образованието), Борислав Великов (БНД) и влязоха през парадните порти на "Дондуков" 2.Радан Кънев обаче не беше в залата, в която седнаха останалите лидери от Реформаторския блок 2 с президента Росен Плевнелиев.От пресслужбата на президента не знаят да има насрочена отделна консултация и предполагат, че става въпрос за частна среща.В момента текат консултациите за възможността за съставяне на правителство в рамките на този парламент. Меглена Кунева отрече възможността да се опитат да направят кабинет.ДСБ официално не е член на Реформаторския блок след президентските избори, когато изтече коалиционното споразумение между партиите в него. Останалите преподписаха споразумението и дори заявиха желание за разширяване на блока.Радан Кънев обаче остана съпредседател на парламентарната група на Реформаторския блок заедно с Найден Зеленогорски.Подробности очаквайте по-късно на www.dnevnik.bg


title: Руски атлети могат да бъдат допуснати до европейското в зала

maintext:
Руските спортисти ще могат да подават индивидуални молби за участие
Международната федерация по лека атлетика (IAAF) може да позволи на руските атлети да участват на европейското първенство по лека атлетика в зала, твърди ТАСС.Първенството ще се проведе в Белград през март, а руските спортисти ще бъдат допускани на базата на индивидуални молби."Чакаме за приемане на нови критерии, които ще ни бъдат изпратени скоро. Вярваме, че на европейското първенство ще се участва с индивидуални молби", каза президентът на Руската атлетическа федерация Дмитрий Шляхтин.Миналата година след разследване на независима комисия на Световната антидопингова агенция (WADA) всички руски атлети бяха спрени от участие на състезания под егидата на IAAF, в това число и олимпийските игри в Рио.


title: Супер Луна, невиждана от 70 години, ще грее в небето днес и утре

maintext: Най-огромната и светла пълна луна за последните близо седемдесет години ще изгрее днес и утре вечер, съобщи НАСА.Спътникът на Земята ще се приближи до нея толкова близо, колкото не е бил от 1948 г., твърдят астрономите.Луната ще премине на 348 400 км от нас, което ще е с около 35 400 км по-близо от обикновено. Това ще се случи в 01:23 часа в понеделник срещу вторник.Ако небето е чисто, тя ще изглежда до 14% по-голяма и 30% по-светла от обикновено – т.нар. супер Луна Този феномен се проявява, когато пълнолунието съвпадне с перигея - момента, в който спътникът е най-близо до Земята. Това се случва около веднъж на 14 месеца. Разстоянието от Луната до Земята варира, защото орбитата ѝ е овална, а не кръгла.Следващия път, когато спътникът ще бъде толкова близо, ще бъде през 2034 г. Красивата гледка ще може да се види и в неделя, като според учените няма да има значителна разлика между двете нощи. "Тъй като е пълна, тя ще се издигне горе-долу по времето на залеза , така че предлагам да излезете навън след залеза или по мръкване, когато Луната е малко по-високо", дава съвети Ноа Питро от НАСА.Учените изследват единствения спътник на Земята от десетилетия. "Луната е Розетският камък, чрез който можем да разберем останалата част от Слънчевата система", обяснява Питро.


description: Това е една книга за точката. Тя е повече от вълшебство. Тя е силата на твоето въображение.

title: Натисни точката

maintext:
[Издателство Funky Books]
[Издателство Funky Books]
[Издателство Funky Books]
Емануела Иванова от издателството. "
The very hungry caterpillar
Натиска. Потупва. Потърква. Духа. Раздрусва. Пляска с ръце.Такива странни действия извършва всеки, попаднал на "Натисни точката" и в допълнение трескаво разлиства страница след страница. Любопитно е да го наблюдаваш отстрани, но още по-вълнуващо е сам да участваш в четенето.Интерактивната книга "Un Livre" на френския писател Ерве Тюле, станала известна по света като "Press here", вече е на българския пазар под името "Натисни точката", съобщиха от издателство Funky Books. Издадена на 36 езика, тя е в топ 10 на най-продаваните детски книги.Книжката завладява с изчистените и семпли изображения. Всичко е сведено до една точка, която прави вълшебства. Тя има способността да се размножава, да се движи в пространството, да се подрежда по различен начин, да се уголемява или смалява. Реално точката може всичко, стига детето да участва в процеса и да й съдейства."Натисни точката" е книга за цялото семейство, която ангажира децата да я прелистват пак и пак. Силна и цветна, визуалната вселена, която Ерве Тюле създава, оставя малко място за текст. Картините му някак предизвикват думите... помагайки на най-малките да развиват езикови умения.Това е книга за силата на въображението, книга за силата и потенциала на мисълта, книга без предразсъдъци. Някои казват, че е книга за деца. Но в нея няма пъстри и претрупани илюстрации, няма сюжет и история, няма издаващи звуци бутончета, капачета криещи тайни картинки, няма елементи за издърпване. Няма дори герои.Защото главният герой е читателят на книгата. Всички, влезли в тази роля - и големи и малки, замлъкват и гледат с интерес какво се случва. Децата се вдъхновяват от точката, с радост и въодушевление натискат, потупват, разтърсват, духат, пляскат заедно с книгата и искат да я четат отново и отново.Ерве Тюле е илюстратор, художник, рекламист и баща на двама синове и една дъщеря, от които черпи вдъхновението си и любовта към дестката литература. От 1994 година до днес Ерве Тюле създава над 60 книги в областта на детската образователна литература.Не е случаен изборът на първата книга, която Funky Books е решило да представи на българския пазар – истински бестселър в детската литература за последните няколко години, разказваЗа нас е чест да споделим, че съвсем скоро ще можем да представим един забележителен творец на книги за деца Ерик Карл и неговата "" ("Много гладната гъсеница")", казва тя.


description: Изборният ден започва в 7.00 часа и приключва в 20.00 часа.

title: Как се гласува на президентските избори и референдума

maintext:
Фотограф: Юлия Лазарова
Фотограф: Юлия Лазарова
".
Ако питанията не минат прага на валидност, т.е. отговори на всеки един от въпросите са дали по-малко от 3 500 585 души, но 20 на сто от гласувалите са посочили "ДА", то предметът на допитването влиза за обсъждане в парламента, чиято е и последната дума.
Днес българските граждани избират президент и вицепрезидент и дават своя отговор "ДА" или "НЕ" на въпросите "Подкрепяте ли народните представители да се избират с мажоритарна избирателна система с абсолютно мнозинство в два тура?", "Подкрепяте ли въвеждането на задължително гласуване на изборите и референдумите?" и "Подкрепяте ли годишната държавна субсидия, отпускана за финансиране на политическите партии и коалициите, да бъде един лев за един получен действителен глас на последните парламентарни избори?".За първи път гласуването на изборите у нас е задължително, но санкция за негласуване на практика няма, тъй като при два пропуска на един и същи по вид избори негласувалият може да бъде изтрит от избирателния списък и после да се допише отново в него. Своя вот за президент и вицепрезидент могат да дадат 6 834 278 души - те са навършили 18 години, не са лишени от свобода и не са поставени под запрещение. Заявилите в срок да гласуват по настоящ адрес, могат да го направят срещу документ за самоличност. Учениците и студентите редовно обучение могат да гласуват в секция по избор в населеното място, където учат, ако то е различно от постоянния им адрес. Проверка на секцията, в която се гласува, може да се направи и в интернет Право да гласуват на референдума имат 6 832 288 души, тъй като за допитването има още едно изискване - участниците да имат постоянен адрес у нас до 8 август т.г., когато излиза президентският указ за насрочването му.В един от най-големите столични райони - "Младост", ще има избори и за районен кмет. За гласуване на тях се изисква и уседналост от шест месеца. На това изискване отговарят 88 882 души.Гласуването започва в 7.00 часа и приключва в 20.00 часа. Изборният ден може да бъде удължен по преценка на Централната избирателна комисия (ЦИК), ако в 20.00 часа пред изборните помещения има желаещи да гласуват, но удължаването може да е най-много с един час - до 21.00 часа.Към момента са разкрити 12 418 изборни секции в страната, като в този брой не влизат тези в болниците и в старческите домове. В 500 секции на територията на цялата страна може да се гласува с машини, като вотът ще се зачита. В чужбина има 325 секции в 71 държави, от които най-много са във Великобритания - 53, а в Турция и САЩ са по 35, колкото е лимитният брой.Регистрираните наблюдатели са 2069, от който 45 представители на международни организации от шест държави. В паралелното преброяване на резултатите на изхода от секциите за гласуване (exit poll) участват 1668 анкетьори от шест агенции - "Алфа Рисърч" ООД, "Галъп Интернешънъл Болкан" ЕАД, "АФИС" ООД, "Екзакта Рисърч Груп" ЕООД, "Сова 5" и "Маркет Линкс".Всяка бюлетина за президентските избори и за частичните местни избори е отпечатана на бяла и непрозрачна хартия. На гърба й има място за два печата на секционната избирателна комисия (СИК). В долния й десен ъгъл има осемцифрен номер, който се откъсва по перфорирана линия от член на СИК след гласуването.От лявата страна на бюлетината за президентския вот са вписани наименованията на всички партии, коалиции и инициативни комитети, регистрирали кандидати, а от дясната - имената на кандидат-президентските двойки, които са общо 21. Номерата са по средата, като от бюлетината липсват номер 1 и номер 9, които са на отпаднали кандидати. Има и опция "Не подкрепям никого".Бюлетините за гласуване в националния референдум съдържат и трите въпроса, като срещу всеки от тях има опция "ДА" или "НЕ".Гласува се само в тъмната стаичка. Не се показва вотът, защото в противен случай гласът ще бъде недействителен и няма да се брои.В изборния ден гласоподавателят се явява в секционната избирателна комисия. Легитимира се пред член на комисията с личната си карта (със зелен паспорт – само гласоподавателите, родени до 31.12.1931г.).След вписване на данните от личната карта на избирателя в два отделни списъка той получава бюлетина за избор на президент и вицепрезидент, която се откъсва от съответния кочан и на гърба й се поставя един печат на СИК.Бюлетината за референдума се получава с непрозрачен плик. Ако не иска да участва, избирателят трябва да откаже бюлетината.След като вземе бюлетините, избирателят влиза в кабината за гласуване. Той отбелязва вота за президент и вицепрезидент като поставя знак "Х" или "V" в квадратчето с номера на избрания от него кандидат или в това на опцията "Не подкрепям никого". Отбелязването с тези знаци е действително, само ако е с химикал, пишещ със син цвят. Бюлетината се сгъва така, че да не се вижда отбелязването.За националния референдум се гласува отново със знак "Х" или "V" с химикал, пишещ със син цвят, върху квадратчето с избрания отговор на съответния въпрос – "ДА" или "НЕ". Избирателят поставя бюлетината в плика. Не е задължително да се отговаря на всички въпроси в допитването.Избирателят излиза от кабината за гласуване, подава сгъната бюлетина с вота за президент и вицепрезидент на член на СИК и следи за точното сверяване дали номера върху нея съответства на номера върху кочана, от който е откъсната. Ако това е така, номерът се откъсва и се поставя в прозрачна кутия, а върху бюлетината се поставя втори печат. След това избирателят я пуска в прозрачната урна.Ако избирателят е гласувал и в националния референдум пуска плика в друга урна. За да е действителен вотът, бюлетината не трябва да се пуска в урната без плик.Едва след това избирателят полага подпис в избирателния списък и в списъка за гласуване в националния референдум, получава обратно документите си и напуска помещението.Ако избирателят допусне грешка при гласуване, той връща сгъната сгрешената бюлетина на СИК и получава нова за същия вид избор. Това право се предоставя само веднъж.Избирателят трябва да проследи, че сгрешената бюлетина, без да се разгъва, се унищожава с надпис "Сгрешена", подпечатва се с печата на СИК и се подписва от председателя, секретаря и член на СИК, предложени от различни партии и коалиции. Сгрешените бюлетини се описват в протокола на СИК.При несъответствие на номера на сгрешената бюлетина с номера от кочана, тя се обявява за недействителна. Това обстоятелство се отбелязва върху бюлетината и в графа "Забележки" на избирателния списък, а избирателят не се допуска повторно до гласуване.Вписването в бюлетината на специални символи като букви, цифри или други знаци прави гласа недействителен.За президент и вицепрезидент ще може да се гласува с машини в 500 секции в цялата страна. Този път машинното гласуване не е експериментално, а реалните гласове от него ще се броят като действителни. Повечето от секциите машините са в големите градове, сред които и София. Има обаче и такива в някои по-малки населени места като Алфатар, Ракитово, Попово, Чирпан, Долни Дъбник, Долна Митрополия, Брезник, Вършец, Берковица, Ябланица, Димово, Бобошево, Аксаково и др, пише в. "Капитал" Машината, която е отделена с параван, се пуска от председателя на избирателната комисия. Времето за машинно гласуване е ограничено до 6 минути. Гласуването става върху сензорен екран, като избирателят докосва с пръст квардатчето с номера на съответния кандидат или квадратчето "Не подкрепям никого". Той има право да променя избора си, като накрая трябва да даде потвърждение "Гласувам". След това машината му дава хартиена разписка, на която трябва правилно да е отбелязан изборът му. Ако това е така, тя се пуска в непрозрачна кутия.Ако до 3 минути избирателят не е гласувал, машината издава предупредителен сигнал. Ако не се справи с машинното гласуване за 6 минути, избирателят има право да пусне хартиена бюлетина.Предварително раздаване на изборни книжа и материали.Изнасянето на избирателните кутии, избирателните списъци и бюлетините извън изборното помещение.Гласуването извън изборното помещение, с изключение на случаите за гласуване с подвижна избирателна кутия.Присъствието в кабината за гласуване на други лица, освен избирателя, с изключение на случаите, в които е разрешено гласуване с придружител.Присъствието на други лица, извън гласуващите в момента избиратели, на разстояние по-малко от 3 метра от кабината за гласуване, когато в нея има избирател.Заснемането на начина на гласуване, като се използват мобилни телефони, фотоапарати или друга възпроизвеждаща техника. Глобата за това е 1000 лева.Разгъването на бюлетината след попълването и преди пускането й в избирателната кутия, по начин, който позволява да се види начина на гласуване.Влизането в изборното помещение с оръжие и/или предмети, опасни за живота и здравето на гражданите.Да се извършват действия пред и в изборното помещение, които накърняват добрите нрави и обществения ред.За да има избран президент на първи тур в гласуването трябва да са участвали повече от половината от имащите право на глас, което значи най-малко 3 417 140 души, като фаворита трябва да са подкрепили повече от половината от гласувалите, или поне 1 708 571 души.На тези избори със сигурност ще се стигне до балотаж, тъй като няма кандидат, чиято подкрепа да е по-голяма от общата подкрепа за всички останали. Освен това след спешните поправки в Изборния кодекс вотът "Не подкрепям никого" ще се брои и при отчитане на крайния резултат.На балотаж отиват двамата реални кандидати, събрали най-голяма подкрепа, независимо от резултата на "Не подкрепям никого". Опцията обаче ще я има и в бюлетините на втория тур. За президент е избран кандидатът, получил повече гласове на балотажа, независимо от броя на гласувалите или от протестния вот.На референдума не е задължително да се отговаря и на трите въпроса, заради което прагът на валидност на допитването ще бъде определян за всеки един от тях по отделно. Прагът на валидност е броят на действителните гласове за всеки един от въпросите - дори в една бюлетина да има отговор "ДА" или "НЕ" само на едно от трите питания; а на другите две да са зачертани или двата отговора, или да са нарисувани знаци, или пък да не е отбелязано нищо, действителният глас се брои.За да е успешен референдумът за един от въпросите, на него трябва да са отговорили поне толкова избиратели, колкото е имало на последните парламентарни избори - най-малко 3 500 585 души. За да се превърне решението от всеки един от въпросите в задължително, повече от половината от гласувалите на него - най-малко 1 750 294, трябва да са отговорили с "ДА


description: Уейн Рууни откри резултата в 35-ата минута и стана най-резултатният играч на "Манчестър юнайтед" в европейските клубни турнири.

title: Рууни поведе "Юнайтед" към следващата фаза на Лига Европа с рекорд

maintext:
Рууни вече е най-резултатният играч на "Манчестър юнайтед" в европейските клубни турнири
Wayne Rooney has eclipsed Ruud van Nistelrooy and is now Manchester United's all-time top scorer in Europe (39)! 👏👏👏 #UEL #MUFC pic.twitter.com/hNJovgxKDs — UEFA Europa League (@EuropaLeague) November 24, 2016
Англичанинът овладя добре и прехвърли вратаря Джоунс.
Ибрахимович не успя да отбележи гол, но изработи две от попаденията на своя тим
В група D "Зенит" постигна пета победа от пет мача и отдавна си осигури първото място. АЗ (Алкмаар) с пет точки и "Дъндолк" и "Макаби" (Тел Авив) с по четири ще си оспорват втората позиция.
"Манчестър юнайтед" разгроми гостуващия "Фейенорд" с 4:0 и направи огромна крачка към директните елиминации на Лига Европа."Червените дяволи" записаха трета победа от три домакинства и събраха девет точки. Те се нуждаят от точка при гостуването на вече отпадналия "Зоря" (Луганск), за да прeскочат груповата фаза.В другия мач от група В "Бешикташ" победи украинците с 2:0 и остава начело с десет точки. Турският тим трябва да не загуби като гост на "Фейенорд" в последния кръг, за да си гарантира първото място.Капитанът на "Юнайтед" Уейн Рууни се завърна в стартовия състав и поведе тима си към трите точки, след като реализира първото попадение и асистира на Хуан Мата за второто. Автогол на вратаря Брад Джоунс и гол на резервата Джеси Лингард оформиха категоричния успех на домакините.Рууни откри резултата в 35-ата минута и стана най-резултатният играч на "Манчестър юнайтед" в европейските клубни турнири. Капитанът на Англия вече има 39 попадения в Европа - с едно повече от холандеца Рууд ван Нистелрой.Рууни даде начало на головата атака с пас към центъра за Златан Ибрахимович. Шведът задържа добре пред наказателното поле, изчака включването на партньора си в атаката и го изведе зад защитата.В 70-ата минута Карик открадна топката в половината на "Фейенорд", след което Ибрахимович изведе Рууни зад защитата. Капитанът на "Юнайтед" веднага комбинира с Мата, за когото остана само да отбележи в опразнената врата,Пет минути по-късно домакините решиха мача с трети гол. Ибрахимович догони топката на аутлинията и центрира към вратарското поле за Лингард, но топката се отби в крака на Брад Джоунс и влетя във вратата му. В добавеното време Лингард оформи крайния резултат, след като оползотвори подаване на Антонио Валенсия.След мачовете от петия кръг на груповата фаза са ясни 13 от 24-те отбора, които ще продължат към 1/32-финалите, където ще се включат и заелите третите места в осемте групи на Шампионската лига.В група В "Апоел" и "Олимпиакос" вече са недостижими за "Йънг бойс" и "Астана", а в последния кръг ще си оспорват първото място в директен сблъсък на кипърска земя. "Апоел" има точка повече от гръцкия тим, а в първата среща помежду им спечели с 1:0.В група С ситуацията е сходната. "Андерлехт" и "Сент Етиен" продължават напред за сметка на "Майнц" и "Габала". Белгийците имат 11 точки и ще посрещнат французите с две точки аванс при равенство 1:1 в първата им среща."Рома" си осигури първото място в група Е след хеттрик на Един Джеко и победа с 4:1 у дома срещу "Виктория" (Пилзен). "Вълците" събраха 11 точки - с четири повече от "Астра", шест повече от "Аустрия" (Виена) и осем повече от "Виктория"."Генк" и "Атлетик" (Билбао) събраха по девет точки в група F след победи съответно с 1:0 срещу "Рапид" (Виена) и 3:2 срещу "Сасуоло". Австрийците и италианците имат по пет точки и отпадат, а в последния кръг ще са домакините на претендентите за първото място.В група G "Аякс" е недостижим на върха с 13 точки, а "Стандарт" (Лиеж) и "Селта" ще си оспорват втората позиция. "Шахтьор" (Донецк) записа пета победа от пет мача в група H, където "Брага" и "Гент" ще определят втория участник в директните елиминации.С максимален актив от 15 точки продължава и "Шалке" в група I, а руският "Краснодар" си осигури второто място. Другият осигурил си място в следващата фаза отбор е "Спарта" (Прага), който има 12 точки и пет аванс пред "Саутхемптън" и "Апоел" (Беер Шева) в група К.


description: Това съобщи сайтът "Родопи 24" като цитира неофициални данни на изселническите организации в съседната страна.

title: Цачева води в гласуването в Измир, Орешарски - в Истанбул, съобщи "Родопи 24"

maintext: Кандидатът на ГЕРБ Цецка Цачева печели изборите на българските граждани в Измир, Турция, докато подкрепеният от ДПС Пламен Орешарски води в Истанбул и тракийската част на Турция, съобщава сайтът "Родопи 24" като цитира неофициални данни на изселническите организации в съседната страна.В Бурса силите са изравнени. Изданието посочва, че при гласуването в секцията в училище "Мюмюн Генчоглу" в Бурса за Цачева, която бе подкрепена и от партията на Лютви Местан ДОСТ, е имало 750 бюлетини срещу 150 за Пламен Орешарски. Невалидните бюлетини са били 100.В една от секциите в град Чорлу Орешарски печели 1650 гласа, срещу 260 за Цачева. В другата секция в града в европейската част на Турция за бившия премиер са гласували 1450 души, а за Цачева – 149 души.В Турция, където бяха разкрити 35 секции, през целия ден е имало опашки от чакащи да гласуват.


title: "Лукойл Академик" ще играе с холандци, руснаци и португалци за Купата на ФИБА

maintext:
"Студентите" станаха победител в потока си от първата групова фаза
[LAP.bg]
Шампионът на България "Лукойл Академик" ще играе с холандския "Донар" (Грьонинген), руския "Енисей" (Красноярск) и португалския "Бенфика" във втората групова фаза на турнира за Купата на ФИБА Европа."Студентите" попаднаха в група "Р", след като спечелиха предварителната си група с баланс от 4 победи и 2 загуби.За да преодолеят втората фаза, играчите на Тони Дечев ще трябва да завършат на първо място в групата си или да бъдат един от двата най-добри втори отбора от шестте потока.Втората фаза на купата на ФИБА Европа стартира на 14 декември и ще продължи до 25 януари, като двубоите са на разменено гостуване, а програмата тепърва ще бъде уточнена.


description: С резултата от "обединените патриоти" можело да има 45 депутатски места в следващия парламента, при 33 в момента.

title: Красимир Каракачанов не заяви подкрепа нито за ген. Радев, нито за Цачева на балотажа

maintext:
Красимир Каракачанов
Фотограф: Велко Ангелов
На въпрос за оставката на правителството той обяви, че не може да дава съвети на Бойко Борисов. И допълни: "Не е ли нормално българските партии да седнат на една маса и да говорят – за енергетиката, ниските доходи, пенсии и заплати. Да седнат и да помислят за хората, а не за болните си амбиции. Да, на предсрочни избори ще направим още по-добър резултат. Нощни полюции и пак на избори. Не ни плашат избори, готови сме за тях".
Кандидатът за президент Красимир Каракачанов, който остана трети на първия тур, обяви победа за обединението на патриотичните партии, което реализирало три пъти по-голям резултат от ДПС. На пресконференция в нощта след първия тур на президентските избори лидерите на ВМРО, НФСБ и "Атака" заявиха, че ще продължат да се явяват в такава конфигурация и на следващи избори и дори пресметнаха - с резултата от днес можело да имат 45 депутатски места в следващия парламент, при 33 в момента.Каракачанов не пожела да призове симпатизантите си да подкрепят ген. Румен Радев или Цецка Цачева на балотажа. "За нас гласуваха хора по съвест. За пръв път в политиката се върна идеологията - нас ни подкрепиха хора с идеология, патриоти. Как си представяте да влезем в ролята на чобани и да им кажем Гошо или Пешо е по-добър?", заяви той. По думите му - ако "не се изпокрият в миши дупки", Цачева и Радев трябва да си спечелят патриотичните избиратели с отговори на два въпроса - как да бъдат увеличени пенсиите и какво да се прави с бежанците. "Така биха могли да спечелят подкрепа. А не с партиен и началнически призив", категоричен е Каракачанов.


title: АБВ настоява за оставка и извънредни парламентарни избори

maintext:
Фотограф: Георги Кожухаров
"Настояваме за оставка и извънредни парламентарни избори", заяви пред "Нова телевизия" Румен Петков от АБВ."Очевидно е, че мандатоносителят е много далеч от общественото доверие, което трябва да има зад себе си, за да провежда тежки и солидни реформи", продължи той."От АБВ предупреждавахме за провала в редица сектори по политики. Когато напуснахме правителството, много ясно обяснихме защо. Тези провали няма как да останат незабелязани от обществото", подчерта Петков. Според агенция "Алфа Рисърч" кандидатът на АБВ Ивайло Калфин получава 3.8% от вота.Румен Петков декларира, че от АБВ ще продължат да искат оставка на кабинета дори и да се обърне вотът и Цецка Цачева да поведе.Той обяви, че "като отговорна политическа сила АБВ ще направи нужната стъпка" - да се обърне към симпатизантите си и в четвърък ще обяви кого ще подкрепи.


title: Mr Bricolage ще затваря и продава част от магазините си

maintext:
Фотограф: Charles Platiau [Mr. Bricolage]
Веригата от типа "Направи си сам" Mr Bricolage, която е представена и в България, обяви в сряда, че ще затвори 17-те си губещи магазини във Франция през следващата година и ще съкрати 238 работни места, които представляват 9.5% от всички наети.
Това предвижда нов план за развитието на компанията, съобщава "Ройтерс".
Според него повечето от 87-те обекта, собственост на веригата във Франция, ще бъдат отдадени на франчайз. Това се очаква да донесе на компанията провизии за около 65 млн. евро.
На френския пазар веригата се конкурира с
Bricorama, Brico Depot и Leroy Merlin. За 2015 г. тя отчете 31.5% свиване на печалбата, а на приходите - с 2.7%. Директно притежаваните магазини отчетоха оперативна загуба от 12 млн. евро за изтеклата година.
Планът предвижда през идните две години компанията да се раздели с 30 собствени магазина. Едновременно с това ще инвестира 13 млн. евро в 30 магазина, които също се предвижда впоследствие да продаде.
Агенцията припомня, че Mr Bricolage беше цел на пропаднало придобиване от страна на Kingfisher - най-големият търговец на дребно в този сегмент в Европа, през 2015 г. То има верига от общо 800 магазина, голяма част от които са собственост на независими търговци, в 12 страни. Заетите в нея са 2507.
Заради оповестяването на плана акциите на компанията бяха спрени от търговия в сряда.


title: Силата на водата

maintext:
Този къс скала се е "паркирал" неправилно на магистралата на водата и върху зелени площи и хич не му пука! Даже нагло позира на всички снимки...
Фотограф: Депутат 241


description: Къщата на Бикас в Халкидики е претърпял много големи поражения, но пострадали няма. Нито шефът на гръцките съдии, нито някой от семейство му се е намирал на мястото, докато е горял пожарът.

title: Футболните мачове в Гърция са спрени заради палеж в дома на шефа на съдиите

maintext:
Мачове в Гърция няма да има до изясняване на случая с шефа на съдиите
Всички футболни мачове от националните лиги и турнирите в Гърция са спрени до второ нареждане, обяви местната футболна федерация. Причината е предполагаем палеж в дома на председателя на съдийската комисия Йоргос Бикас.Инцидентът е станал в ранните часове на днешния ден. Къщата на Бикас в Халкидики е претърпял много големи поражения, но пострадали няма. Нито шефът на гръцките съдии, нито някой от семейство му се е намирал в дома си, докато пожарът е горял."След извънредно заседание федерацията реши да отмени всички национални футболни състезания, докато разследването не установи причините за пожара", се казва в изявлението на Гръцката футболна федерация.От федерацията допълниха, че ще подкрепят по всякакъв възможен начин Бикас.Само преди седмица друг член на съдийската комисия Йоргос Цахилидис е бил заплашван от двама мъже пред дома си. Това накара Цахилидис и още двама членове на комисията да подадат оставки.Стартът на сезона в гръцкото първенство пък се забави с две седмици заради дълго продължилите дискусии за избора на елитните съдии между комисията, клубовете и правителството.


title: Путин нареди да се напише специален закон за руската нация

maintext:
Президентът Владимир Путин призова да се подготви специален закон "за руската нация". На заседание на Съвета за междунационални отношения той каза, че е време "да се премине от стратегия към федерален закон".
Предложението е на Вячеслав Михайлов от академията за държавни служители на Русия. Според ТАСС става дума за закон "За руската нация и управлението на междуетническите отношения". Текстът трябва да събере всички нови неща, свързани с междунационалните отношения, допълва агенцията.
Държавният патриотизъм
Путин не уточни какво би трябвало да влезе във въпросния закон, но се предполага, че той ще стъпи на Стратегията за развиване на националните отношения от 2012 г. Това е същата година, в която в годишното си обръщение към нацията той говори надълго за "духовните връзки" - термин, въведен от Иван Илин, един от лидерите на "бялата" руска емиграция и автор на идеологията за руския държавен патриотизъм. Негова заслуга е и руската интерпретация на понятието "национален лидер" и твърдението, че Русия има свой особен път и примерът на западните демокрации не е приложим за нея.
В стратегията, определяща посоката за държавната политика до 2025 г., се говори за "духовната общност на многонационалния народ на Руската федерация (руската нация)" и "успешната социална и културна адаптация и интеграция на имигрантите".
На заседанието в Астрахан, на което Путин поръча изработването на закона, стана дума и за това трябва ли да се взима пример от Европа и представителите на кои народи да получат по ускорена процедура руско гражданство". Само в района живеят 147 народности и според Путин почти 80% от гражданите на Русия смятат отношенията между отделните националности за нормални и добронамерени.
Според президента в света са се изострили междуетническите противоречия и расте напрежението заради потоците имигранти. "Трябва да се определи кой е наш и кой е чужд, макар и най-грубо казано", цитират медиите думите на Путин.
"Дайте да се опирем на собствения си опит, защото европейският в момента не е най-добрият", добави той. "Виждали ли сте какво става там? Емигрант изнасили дете в една европейска страна. Съдът го оправда, защото лошо говорел местния език и не разбрал, че момчето се съпротивлявало. Просто не можете да се сетите какви ги вършат там. Това е резултат от размиването на традиционните национални ценности. И не знам как да го обясня - чувство на вина пред имигрантите или нещо друго. Затова направо да си го кажем - техният опит не е най-добрият. А ние си имаме хилядолетна история на формиране на многонационална държава."
На заседанието е станало дума, че според експерти в страната укрепва "гражданската нация" - усещането на хора от различни националности, че са част от Русия, че се гордеят от постиженията на миналото и настоящето.
Закон от интернационалист на КПСС
Малкото останали либерални медии в страната посрещат нареждането на Путин с критики. Николай Епле и Андрей Синицин припомниха във в. "Ведомости, че Вячеслав Михайлов, на когото е възложена подготовката на закона, бе през 1995-2000 г. министър по националните въпроси, а в съветско време - специалист по история на КПСС и възпитаването в интернационализъм. Именно той говори за "гражданска нация" в интервю за в. "Известия".
При отсъствието на сериозен дебат за националната идентичност в Русия след разпадането на СССР през 1991 г. никой не е предлагал това да се установи със закон. Сега Михайлов говори, че с такъв текст най-после на живеещите в Русия ще стане ясно защо са част от "руската нация".
"В известен смисъл законът за руската нация трябва да продължи успеха на мобилизационното единство на руснаците, затихващо напоследък заради икономическата криза", коментират Епле и Синицин. Според тях всичко това се случва на фона на мощна пропаганда за външните врагове, обкръжили за пореден път Русия, както и че подобен закон може да изглежда като подготовка за налагането правомощия на Путин като "национален лидер", недосегаем и с пожизнен мандат.
Моята държава и държавата на Путин
"Путин ще си създаде своя нация, а за нас ще остане нашата", написа журналистът Олег Кашин в Spektr.Press. Той казва, че "нацията на Путин е тази на рокера "Хирург", на чеченския президент Рамзан Кадиров, на поклонниците на Сталин - нация, претендираща за световно значение, воюваща в Сирия, и според слуховете опитала да организира нещо в Черна гора".
Моята нация е по-скромна, няма глобални амбиции, нито геополитически интереси и дори няма ракети "Искандер", пише Кашин. "Тя е една от многото постимперски нации в Източна Европа, състоящи се от често неустроили се, нещастни, бедни хора, живеещи с тоалетна в двора. Смятам за безнравствено такава нация да бъде въвличана в каквито и да е мегаломански проекти, докато не е реализирано първото ѝ право - на човешки живот.
През цялата история моята нация е учена, че човешкият живот нищо не струва и че е нормално да се плаща с човешки животи за политически цели. Животът на хората от моята нация векове наред е бил изразходван неизвестно за какво, а в ХХ век стана жертва на най-жестоката в историята на човечеството диктатура. Десетилетия след края ѝ държавата - сега тази на Путин - се отнася към моята нация като материал за изразходване. (...)


description: Селекцията на "Световните снимки на деня" днес е на дежурния фоторепортер Юлия Лазарова.

title: Фотогалерия: Световните снимки на деня - 24 ноември 2016 г.

maintext: 1/16 снимки в галерията Активистка на "Фемен" се опитва да пробие сегмент от Берлинската стена пред германското посолство в Киев по време на протест срещу визовия режим на ЕС за украинските граждани.


title: Джокович тръгна с победа по обратния път към върха

maintext:
Сърбинът отново показа характер и класа
Новак Джокович стартира с победа заключителния турнир на АТП в Лондон, който е и последната му възможност да си върне първото място в световната ранглиста преди края на годината.Сърбинът се наложи в откриващия двубой от надпреварата с 6:7 (10), 6:0, 6:2 над дебютанта Доминик Тийм след малко над два часа игра.Световният №2 загуби драматично тайбрека на първия сет, но след това демонстрира класа и характер и даде на съперника си само два гейма до края.Джокович превъзхождаше австриеца при изпълнението на начален удар и допусна само една възможност за пробив, която отрази, докато от своя страна проби в пет от шестте си шанса.Тийм направи повече печеливши удари - 28 срещу 22, но допусна и много повече непредизвикани грешки - 47 срещу 25 за сърбина.Двубоят започна изключително оспорвано и в първия сет двамата съперници имаха само по една възможност за пробив, но не успяха да ги реализират. Последва изключително оспорван тайбрек, в който Джокович стигна до един сетбол, но го пропиля, докато Тийм реализира чак седмия си, за да поведе в резултата.Оттам нататък Джокович пое пълен контрол над мача и бе безкомпромисен до края. Той изравни след сет на нула, в който направи три пробива, а в последната част даде само два гейма на австриеца и напълно заслужено се поздрави с успеха.


description: Ердоган каза още, че би одобрил връщането на смъртното наказание.

title: Ердоган обеща референдум за преговорите с Евросъюза и за смъртното наказание

maintext:
Фотограф: Handout
ърховния представител на ЕС за външната политика и сигурността Федерика Могерини отправи нов силен призив към Турция да възобнови диалога с опо
Турция може да проведе референдум дали да продължи преговорите си за членство в Европейския съюз и дали да върне смъртното наказание. Това заяви президентът Реджеп Ердоган в реч, цитирана от агенция "Ройтерс".Не за пръв път държавният глава заплашва Брюксел, че може да се откаже от желанието си за членство, което заяви още през 1987 г. Турция бе призната от Европейския съвет за страна-кандидат през 1999 г., а същинските преговори започнаха през 2005 г.Ердоган каза още, че би одобрил връщането на смъртното наказание – ход, който най-вероятно ще прекрати всякакви възможности Анкара да се присъедини към европейските държави. Той посочи, че този въпрос също може да е част от референдума.Очаква се Турция да проведе национално допитване идната пролет, като темата му ще бъдат конституционни промени, които да увеличат правомощията на Ердоган и да превърнат страната в президентска република. Отношенията между Анкара и Европа се обтегнаха след сключването на мигрантското споразумение през пролетта. При него Турция пое ангажимент да спира мигрантите , тръгнали през Егейско море за Гърция в замяна на финансова помощ за бежанците на своя територия и на падане на визите за пътуване в Шенген. Тя обаче все още не е изпълнила правните критерии за падането на визите и този въпрос нееднократно предизвика остри реплики и от двете страни.Наскоро председателят на Еврокомисията Жан-Клод Юнкер заяви, че при евентуално разпадане на сделката ще е виновна единствено Анкара , а държавите от Балканския маршрут на мигрантите вече обмислят план за действие при евентуално възобновяване на бежанския поток.Наскоро Европейският съюз в лицето на Взиционните групи и да съхрани демокрацията, като описа неотдавнашните събития в страната като "изключително обезпокояващи".


title: Кабинетът разпредели допълнително над 4 млн. лв. на общини и институции

maintext:
Фотограф: Надежда Чипева
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
На заседанието си днес правителството одобри допълнителни разходи и трансфери в размер на 4.071 млн. лева, съобщиха от пресцентъра му.По бюджета на Сметната палата са одобрени 140 хил. лв. допълнителни разходи за 2016 г. Парите са за изплащане на обезщетения на пенсионирани нейни служители. Осигурени са и 442 хил. лв. по бюджета на Комисията за финансов надзор за заплащане на дължимите вноски за членски внос към Европейския орган за ценни книжа и пазари и Европейския орган за застраховане и професионално пенсионно осигуряване.На Института по океанология към БАН се предоставят 1.1 млн. лв. за ремонт на научно-изследователския кораб "Академик".Общо 1.85 млн. лв. са парите, които се налага да бъдат допълнително изхарчени заради последните изменения на Изборния кодекс - за организацията по подготовката на изборите. Централната избирателна комисия ще получи 250 хил. лв. от тях за информационно осигуряване, а Министерството на външните работи - 1.6 млн. лв. - за организиране на изборите и националния референдум зад граница.За неотложни ремонти на общините са предоставени 2.389 млн. лв.


title: Ципрас направи промени в гръцкото правителство

maintext: Гръцкият премиер Алексис Ципрас направи промени в състава на правителството в обстановка на тежки преговори с международните кредитори и спадаща популярност, предаде ТАСС. Новите членове положиха клетва днес в президентския дворец, предаде ТАСС, цитирана от БТА.В церемонията, на която присъстваше президентът Прокопис Павлопулос, участваха министрите и заместниците им.Ръководителите на основните ведомства запазват постовете си - това са външният министър Никос Кодзиас, министърът на отбраната Панос Каменос и министърът на финансите Евклидис Цакалотос. Начело на здравеопазването остава Андреас Ксантос, а Янис Драгасакис остава вицепремиер.Министър на вътрешните работи става бившият министър на околната среда и енергетиката Панос Скурлетис. За министър на образованието, научните изследвания и религиозните въпроси е назначен Константинос Гавроглу, а досегашният титуляр Никос Филис, който влезе в сблъсъци с влиятелната Гръцка православна църква, напуска правителството.Министър на труда и социалното осигуряване става Ефи Ахциоглу. За министър на правосъдието, прозрачността и правата на човека е назначен Ставрос Контонис.Министър на културата и спорта става Лидия Кониорду. За министър на инфраструктурата и транспорта е назначен Христос Спиртзис. Досегашният вътрешен министър Панайотис Курублис ще оглави министерството на морския флот и въпросите на островите, а министър на аграрното развитие и храните става Евангелос Апостолу.Министър на икономиката и развитието става Димитрис Пападимитриу, а досегашният титуляр Йоргос Статакис става министър на околната среда и енергетиката.Досегашният втори министър за миграционната политика Йоанис Музалас се освобождава от опеката на вътрешното министерство и оглавява новосъздадено министерство на миграционната политика. Друго новосъздадено министерство е това на дигиталната политика, телекомуникацията и информацията и то ще се оглави от досегашния държавен министър Никос Папас. Ново отделно министерство на туризма ще се ръководи от Елена Кундура.Досегашната говорителка на кабинета Олга Геровасили става министър на административната реформа, а новият правителствен говорител ще е Димитрис Тзанакопулос.Новият кабинет е с 49 члена, с трима повече от предишния.


description: 62-годишният актьор сподели, че като екшън звезда никога не е очаквал да получи "Оскар", макар отдавна да си мечтае.

title: Джеки Чан взе почетен "Оскар"

maintext:
62-годишният Чан каза, че като екшън звезда никога не е очаквал да получи "Оскар", макар че от 23 години мечтае, след като видял статуетката в дома на Силвестър Сталоун. Китайският актьор е известен с блокбастърите "Час пик", "Шанхайски рицари" и други филми за бойни изкуства. Наскоро той зае второто място след Дуейн "Скалата" Джонсън в годишната класация на сп. "Форбс" за най-високоплатени актьори в света.
Представящият го на церемонията Том Ханкс заяви, че като майсторството в екшъните и комедиите остава недооценено.
Носителите на почетен "Оскар" от ляво надясно: Чан, Фредерик Уайзман, Ан Коутс и Лин Столмастър
Освен Чан с почетни оскари са удостоени ветераните в Холивуд Фредерик Уайзман (документалист), Ан Коутс (монтажист) и Лин Столмастър (кастинг режисьор). Академията огласи лауреатите на наградата през септември, отбелязвайки, че те са легенди и истински пионери в професиите си. 62-годишният Чанказа, че като екшън звезда никога не е очаквал да получи "Оскар", макар че от 23 години мечтае, след като видял статуетката в дома на Силвестър Сталоун. Китайският актьор е известен с блокбастърите "Час пик", "Шанхайски рицари" и други филми за бойни изкуства. Наскоро той зае второто място след Дуейн "Скалата" Джонсън в годишната класация на сп. "Форбс" за най-високоплатени актьори в света.Представящият го на церемонията Том Ханкс заяви, че като майсторството в екшъните и комедиите остава недооценено.Освен Чан с почетни оскари са удостоени ветераните в Холивуд Фредерик Уайзман (документалист), Ан Коутс (монтажист) и Лин Столмастър (кастинг режисьор). Академията огласи лауреатите на наградата през септември, отбелязвайки, че те са легенди и истински пионери в професиите си.
След 200 филма и повече от 5 десетилетия в киното родената в Хонконг екшън звезда Джеки Чан най-сетне може да се похвали с "Оскар" - специална статуетка за принос в киното, връчена от губернатора на Лос Анджелис. Почетните отличия на киноакадемията бяха раздадени в събота в Ел Ей, предават "Ройтерс" и БТА.90-годишната Коутс е печелила най-престижното отличие в света на киното за монтажа на лентата "Лорънс Арабски". Британската монтажистка е работила с режисьори като Сидни Лъмет и Ричард Атънбъро.88-годишншят Лин Столмастърработи в киното от 50-те години на миналия век и е бил кастинг режисьор на продукции като "Абсолвентът", "Цигулар на покрива", "Харолд и Мод" и "Тутси". Фредерик Уайзман пък режисира документални филми от 1967 г.